प्रबंधक आलोक पांडेय का कहना है कि उनके रामखेलावन महाविद्यालय के आसपास राजनीति से जुड़े कुछ लोगों के भी कॉलेज हैं। आलोक पांडेय के मुताबिक वह लोग उनके महाविद्यालय को बदनाम करने के लिए लगातार साजिश कर रहे हैं। आलोक पांडेय का आरोप है कि बीते दिनों शिवानी राव नाम की एक महिला का उनके पास फोन आया और उसने खुद को क्राइम ब्रांच का अधिकारी बताया। महिला ने फोन कॉल के दौरान असन्द्रा थाने के एसओ धीरेंद्र कुमार वर्मा को भी कांफ्रेंस पर ले रखा था और दोनों जेल भेजने की धमकी देने लगे। शिवानी रॉय ने धमकाते हुए कहा कि तू लखनऊ भाग जा या नेपाल,मैं तुझे थाने तक घसीटते ले आऊंगी। कॉल के दौरान असन्द्रा थाने के एसपी धीरेंद्र कुमार वर्मा भी उसे धमकाते हुए थाने आने के लिए कह रहे थे। प्रबंधक ने बताया कि जब उन्होंने कहा कि वह लखनऊ में हैं तो दोनों ने मुझसे कहा कि चुपचाप थाने चले आओ, नहीं तो घसीटते हुए लेकर आएंगे। अलोक पांडेय ने बताया कि उसके विरोधी उसे अक्सर झूठे मामले में फंसाने का काम करते हैं और इससे पहले भी एक महिला के चक्कर में झूठे मामले में फंसा रहे थे।